ddrg/super_eurlex huggingface dataset:
(3)

Malé vetracie jednotky s elektrickým príkonom menším ako 30 W na prúd vzduchu by mali byť vyňaté z rozsahu pôsobnosti tohto nariadenia. Tieto jednotky sú určené na viaceré rôzne použitia, väčšinou sa nepoužívajú neustále a majú len doplnkové funkcie, napríklad v kúpeľniach. Zahrnutie týchto vetracích jednotiek by predstavovalo značné administratívne zaťaženie z hľadiska dohľadu nad trhom z dôvodu veľkého objemu predaja, pričom k potenciálu úspory energie prispievajú len malou mierou. Vzhľadom na to, že ponúkajú podobné funkcie ako iné vetracie jednotky, by sa však ich možným začlenením malo podobne zaoberať v rámci preskúmania tohto nariadenia. Na vetracie jednotky pre nebytové priestory by sa označovanie nemalo vzťahovať, pretože tieto výrobky vyberajú projektanti a architekti a sú do značnej miery nezávislé od správania spotrebiteľov a trhu. Takisto by sa mali vyňať vetracie jednotky osobitne určené na prevádzku výlučne na núdzové účely alebo vo výnimočných alebo nebezpečných prostrediach, pretože sa používajú zriedkavo a na krátky čas. Vyňatia takisto objasňujú, ktoré viacfunkčné jednotky, ktoré prevažne vykurujú a chladia, a kuchynské sporákové odsávače, sú vyňaté. Mali by sa ustanoviť harmonizované ustanovenia o označovaní a štandardných informáciách o výrobkoch týkajúce sa špecifickej spotreby energie vetracích jednotiek pre bytové priestory, a to s cieľom poskytnúť výrobcom motiváciu na zlepšenie energetickej účinnosti týchto jednotiek, podporiť koncových používateľov v nakupovaní energeticky účinných výrobkov a prispieť k fungovaniu vnútorného trhu.
Článok 6

Zariadenia

1. Zariadenia, ktoré sa používajú pri výrobe účinných látok, musia byť vhodne navrhnuté, primeranej veľkosti a polohy na ich zamýšľané použitie, čistenie, údržbu a v prípade potreby sanitáciu.

Zariadenia musia byť skonštruované a prevádzkované tak, aby povrchy, ktoré prichádzajú do kontaktu so surovinami, vstupnými surovinami účinnej látky, medziproduktmi účinnej látky alebo účinnými látkami, nemali vplyv na kvalitu surovín, vstupných surovín účinnej látky, medziproduktov účinnej látky alebo účinných látok do tej miery, že by už neboli v súlade so špecifikáciami stanovenými v súlade s článkom 12 ods. 1
(5)

S cieľom zohľadniť odlišnú povahu operácií podporovaných OP I a OP II a v súlade s rôznymi ustanoveniami, ktoré sa vzťahujú na každý OP, ako je stanovené v nariadení (EÚ) č. 223/2014, by sa mali v súvislosti s obsahom ročných a záverečných správ o realizácii, ako aj so zoznamom spoločných ukazovateľov, ktoré by mali byť uvedené pre každý OP, uplatňovať iné požiadavky. S cieľom zohľadniť osobitnú potrebu chrániť dôstojnosť jednotlivcov podporovanú FEAD a s cieľom znížiť administratívnu záťaž pre príjemcov na nevyhnutné minimum v súlade s požiadavkami stanovenými v nariadení (EÚ) č. 223/2014 sa hodnoty určitých ukazovateľov určia skôr na základe odhadu vychádzajúceho z informácií, ktoré majú partnerské organizácie k dispozícii ako na základe informácií poskytnutých konečnými príjemcami. S cieľom umožniť čo najrýchlejšie uplatňovanie opatrení stanovených v tomto nariadení by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie,
(9)

Na to, aby mohli dobrovoľníci pomoci EÚ vykonávať svoje úlohy v bezpečnom a hygienickom prostredí a uspokojiť svoje základné potreby bez toho, aby im to spôsobilo útrapy, je potrebné zabezpečiť primerané pracovné a životné podmienky rešpektujúc pritom ducha nenáročného a skromného životného štýlu dobrovoľníka. Diéty a ostatné platby pridelené dobrovoľníkom pomoci EÚ nie sú určené na to, aby predstavovali plat za riadne zamestnanie. Sadzby pre tieto platby by sa nemali stanoviť vzhľadom na odbornú prax, skúsenosti alebo výsledky dobrovoľníka v rámci pridelených úloh: ich cieľom je výlučne pokryť životné náklady počas vyslania. Na zabezpečenie vysokej a rovnakej úrovne ochrany by sa na všetkých dobrovoľníkov pomoci EÚ malo vzťahovať komplexné poistenie, ktoré je osobitne určené na ich ochranu počas celého trvania ich vyslania v tretích krajinách a počas príslušného obdobia pred vyslaním a po ňom.
(8)

Na zabezpečenie spoľahlivej správy by dovozné povolenia mali byť platné deväť mesiacov od dátumu vydania, najneskôr však do konca roka. Členské štáty by mali vydávať licencie iba po tom, ako Komisia oznámi, že množstvá sú dostupné, a iba ak prevádzkovateľ môže dokázať existenciu dohody a môže potvrdiť, v prípade absencie osobitných ustanovení o opaku, že mu ešte nebolo pridelené dovozné povolenie Únie podľa tohto nariadenia pre príslušné kategórie a krajiny. V rámci reakcie na žiadosti dovozcov by však príslušné vnútroštátne orgány mali byť oprávnené predĺžiť platnosť licencií, ktoré boli do dátumu predloženia žiadosti využité najmenej na polovicu, o tri mesiace, najviac však do 31. marca 2016.
(6)

Vo svojom stanovisku, ktoré bolo Komisii a členským štátom doručené 7. augusta 2009, dospel úrad na základe predložených údajov k záveru, že sa zistila príčinná súvislosť medzi príjmom vápnika, buď samostatne, alebo v kombinácii s vitamínom D, a zmiernením poklesu minerálnej hustoty kostí u žien po menopauze. Zmiernenie poklesu minerálnej hustoty kostí môže prispieť k zníženiu rizika zlomenín kostí. Preto by sa mali dané dve zdravotné tvrdenia odrážajúce tento záver považovať za tvrdenia v súlade s požiadavkami nariadenia (ES) č. 1924/2006 a mali by sa zahrnúť do zoznamu povolených tvrdení Únie. Úrad však dospel k záveru, že poskytnuté informácie nie sú postačujúce na stanovenie podmienok používania tvrdení. Komisia sa následne opätovne obrátila na úrad a požiadala o ďalšie odporúčania s cieľom umožniť manažérom riadenia rizík stanovenie vhodných podmienok použitia pre príslušné zdravotné tvrdenia. Úrad dospel v stanovisku, ktoré bolo Komisii a členským štátom doručené 17. mája 2010 (otázka č. EFSA-Q-2009-00940) (3), k záveru, že na dosiahnutie tvrdeného účinku by sa malo denne skonzumovať najmenej 1 200 mg vápnika zo všetkých zdrojov alebo najmenej 1 200 mg vápnika a 800 I.U. (20 μg) vitamínu D zo všetkých zdrojov.
(3)

Vo všeobecnosti platí, že poľnohospodárom, ktorí požiadali o pomoc vo forme priamych platieb na jeden kalendárny rok (N), sa pomoc vyplatí v pevne stanovenej lehote spadajúcej do rozpočtového roka (N + 1). Členské štáty však majú v rámci určitých obmedzení možnosť vyplatiť platby poľnohospodárom s omeškaním po uplynutí tejto lehoty splatnosti bez akéhokoľvek časového ohraničenia. Tieto omeškané platby môžu spadať do neskoršieho rozpočtového roka. Ak sa v danom kalendárnom roku uplatňuje finančná disciplína, miera úpravy by sa nemala uplatňovať na platby, v súvislosti s ktorými sa žiadosti o pomoc predložili v inom kalendárnom roku, než je rok, v ktorom sa uplatňuje finančná disciplína. S cieľom zaistiť rovnaké zaobchádzanie so všetkými poľnohospodármi je preto vhodné stanoviť, že miera úpravy sa uplatňuje len na platby, v súvislosti s ktorými sa žiadosti o pomoc predložili v kalendárnom roku, v ktorom sa uplatňuje finančná disciplína, bez ohľadu na to, kedy sa platba poľnohospodárom vyplatí.
(6)

Na základe predložených údajov úrad vo svojom stanovisku, ktoré bolo Komisii a členským štátom doručené 25. mája 2011, konštatoval, že medzi konzumáciou zmesí nasýtených mastných kyselín (NMK) vo výžive a zvýšením koncentrácií LDL-cholesterolu v krvi existuje príčinná súvislosť a že nahradenie (gram za gram) zmesi nasýtených mastných kyselín cis-mononenasýtenými mastnými kyselinami a/alebo cis-polynenasýtenými mastnými kyselinami v potravinách alebo vo výžive znižuje koncentrácie LDL-cholesterolu. Preto by sa malo zdravotné tvrdenie odrážajúce tento záver považovať za tvrdenie v súlade s požiadavkami nariadenia (ES) č. 1924/2006 a malo by sa zahrnúť do zoznamu povolených tvrdení Únie. Klinickú intervenčnú štúdiu, o ktorej žiadateľ tvrdil, že je predmetom priemyselného vlastníctva, nepovažoval úrad za potrebnú na dosiahnutie svojho záveru. Preto sa požiadavka uvedená v článku 21 ods. 1 písm. c) nariadenia (ES) č. 1924/2006 nepovažuje za splnenú, a z tohto dôvodu by sa nemala udeliť ochrana údajov, ktoré sú predmetom priemyselného vlastníctva.
3b411

—

Bi-lyzinát meďnatý

Charakterizácia doplnkovej látky: Prášok alebo granule s obsahom ≥ 14,5 % medi a lyzínu ≥ 84,0 %. Charakteristika účinnej látky: Chelát medi L-lyzinátu HCl Chemický vzorec: Cu(C6H13N2O2)2 × 2HCl Číslo CAS: 53383-24-7, Analytické metódy (1): Na stanovenie obsahu lyzínu v doplnkových látkach: — Ionexová chromatografia s pokolónovou derivatizáciou a kolorimetrickou alebo fluorescenčnou detekciou – EN ISO 17180. Na stanovenie celkového obsahu medi v kŕmnej doplnkovej látke a premixoch: — Atómová emisná spektrometria s indukčne viazanou plazmou (ICP-AES) – EN 15510; alebo — Atómová emisná spektrometria s indukčne viazanou plazmou po tlakovej digescii (ICP-AES) – EN 15621; Na stanovenie celkového obsahu medi v kŕmnych surovinách a kŕmnych zmesiach: — Atómová absorpčná spektrometria (AAS) – nariadenie Komisie (ES) č. 152/2009; alebo — Atómová emisná spektrometria s indukčne viazanou plazmou (ICP-AES) – EN 15510; alebo — Atómová emisná spektrometria s indukčne viazanou plazmou po tlakovej digescii (ICP-AES) – EN 15621.

Všetky druhy zvierat

—

—

Hovädzí dobytok — Hovädzí dobytok pred začatím prežúvania: 15 (celkovo). — Ostatné druhy hovädzieho dobytka: 35 (celkovo). Ovce: 15 (celkovo). Prasiatka do veku 12 týždňov: 170 (celkovo). Kôrovce: 50 (celkovo). Ostatné zvieratá: 25 (celkovo).

1. Doplnková látka je začlenená do krmiva vo forme premixu. 2. Na účely bezpečnosti používateľov: počas manipulácie by sa mala používať ochranná dýchacia maska, ochranné okuliare a rukavice. 3. Na označení sa uvádza tento text: — Pokiaľ ide o krmivo pre ovce, ak množstvo medi v krmive presahuje 10 mg/kg: „Množstvo medi v tomto krmive môže v prípade určitých plemien oviec zapríčiniť otravu.“ — Pokiaľ ide o krmivo pre hovädzí dobytok po začatí prežúvania, ak je množstvo medi v krmive nižšie ako 20 mg/kg: „Množstvo medi v tomto krmive môže v prípade hovädzieho dobytka, ktorý spása trávu s vysokým obsahom molybdénu alebo síry, zapríčiniť nedostatok medi.“ — „Pri príprave krmiva by sa mal zvážiť obsah lyzínu v doplnkovej látke.“
(13)

Nariadenie (EÚ) č. 43/2014 v súčasnosti pri určitých populáciách umožňuje, aby členský štát využil v roku 2015 akékoľvek nevyužité množstvá až do výšky 10 % svojej kvóty na rok 2014. Ruská federácia 6. augusta 2014 uvalila embargo na dovoz určitých poľnohospodárskych produktov a produktov rybárstva z Únie. V dôsledku toho niektoré vývozy do Ruska, o ktorých výrobcovia predpokladali, že sa uskutočnia na jeseň 2014, neboli možné a v niektorých prípadoch nie je možné narýchlo nájsť alternatívne trhy. Vzhľadom na tieto výnimočné okolnosti a na naliehavosť tejto záležitosti je potrebné, aby sa pre rybársku sezónu 2014 povolili určité úpravy. Vzhľadom na kladné vedecké odporúčania, ako aj kladný prístup príslušných pobrežných štátov je vhodné umožniť výnimočne a len v prípade populácií, ktorých sa ruské embargo dotýka najvážnejšie alebo priamo, zvýšenie percentuálneho podielu množstiev nevyužitých v roku 2014, ktoré možno preniesť do roku 2015. Toto výnimočné opatrenie je obmedzené na rybársky hospodársky rok 2014. Očakáva sa, že toto opatrenie umožní nájsť nové trhy alebo prispôsobiť úlovky, ak by sa embargo naďalej uplatňovalo aj v roku 2015. Z rovnakých dôvodov by sa zodpovedajúca možnosť presunúť nevyužité rybolovné možnosti mala ustanoviť v nariadení Rady (EÚ) č. 1180/2013 (6). Nariadenia (EÚ) č. 43/2014 a (EÚ) č. 1180/2013 by sa preto mali zodpovedajúcim spôsobom zmeniť.
1.

Vkladá sa tento článok: „Článok 7a 1. Zakazuje sa: a) priamo alebo nepriamo predávať, dodávať, prepravovať alebo vyvážať palivo pre prúdové motory a palivové aditíva identifikované v prílohe Va akejkoľvek osobe, subjektu alebo orgánu v Sýrii, alebo na použitie v Sýrii; b) poskytovať finančné prostriedky alebo finančnú pomoc vrátane finančných derivátov, ako aj poistenie a zaistenie súvisiace s predajom, dodávkami, prepravou alebo vývozom paliva pre prúdové motory a palivových aditív identifikovaných v prílohe Va akejkoľvek osobe, subjektu alebo orgánu v Sýrii, alebo na použitie v Sýrii; c) poskytovať sprostredkovateľské služby súvisiace s predajom, dodávkami, prepravou alebo vývozom paliva pre prúdové motory a palivových aditív identifikovaných v prílohe Va akejkoľvek osobe, subjektu alebo orgánu v Sýrii, alebo na použitie v Sýrii. 2. V prílohe Va sa uvádzajú palivá pre prúdové motory a palivové aditíva. 3. Odchylne od odseku 1 môžu príslušné orgány v členských štátoch, ktoré sú identifikované na webových stránkach uvedených v prílohe III, povoliť predaj, dodávky, prepravu alebo vývoz paliva pre prúdové motory a palivových aditív a poskytovanie finančných prostriedkov a finančnej pomoci vrátane finančných derivátov, ako aj poistenia a zaistenia a sprostredkovateľských služieb v súvislosti s predajom, dodávkami, prepravou alebo vývozom palív pre prúdové motory a palivových aditív identifikovaných v prílohe Vb akejkoľvek osobe, subjektu alebo orgánu v Sýrii, alebo na použitie v Sýrii za podmienok, ktoré považujú za vhodné, ak rozhodnú, že palivá pre prúdové motory a palivové aditíva sú potrebné pre Organizáciu Spojených národov alebo orgány konajúce v jej mene na humanitárne účely, ako je poskytovanie pomoci alebo uľahčenie poskytovania pomoci vrátane zdravotníckeho materiálu, potravín alebo na prepravu humanitárnych pracovníkov a súvisiacej pomoci, alebo na evakuácie zo Sýrie alebo v rámci Sýrie. 4. Príslušné členské štáty do štyroch týždňov informujú ostatné členské štáty a Komisiu o vydaní povolení na základe tohto článku. 5. Zákaz uvedený v odseku 1 sa nevzťahuje na: a) palivá pre prúdové motory a palivové aditíva uvedené v prílohe Vb, ktoré sú používané výlučne nesýrskymi civilnými lietadlami pristávajúcimi v Sýrii, pokiaľ sú určené a použité výlučne na účely ďalšej prevádzky letu lietadla, do ktorého boli načerpané; b) palivá pre prúdové motory a palivové aditíva uvedené v prílohe Vb, ktoré používajú výlučne označení sýrski leteckí dopravcovia uvedení v prílohách II a IIa, ktorí vykonávajú evakuáciu zo Sýrie podľa článku 16 písm. h); c) palivá pre prúdové motory a palivové aditíva uvedené v prílohe Vb, ktoré používajú výlučne neoznačení sýrski leteckí dopravcovia, ktorí vykonávajú evakuáciu zo Sýrie alebo v rámci Sýrie.“
(4)

S cieľom držať krok s technologickým vývojom a povzbudiť na modernizáciu by sa mali podporovať inovačné riešenia a za určitých podmienok by sa malo umožniť ich zavedenie do praxe. V prípade navrhovaného inovačného riešenia by výrobca alebo jeho oprávnený zástupca mali uviesť, ako sa odchyľuje od príslušného oddielu TSI alebo ako ho dopĺňa, a dané inovačné riešenie by mala posúdiť Komisia. V prípade kladného hodnotenia by agentúra mala určiť vhodné funkčné špecifikácie a špecifikácie rozhrania týkajúce sa inovačného riešenia, a mala by navrhnúť príslušné metódy posudzovania.
(5)

S cieľom prispôsobiť sa technologickému pokroku a podporovať modernizáciu by sa mali presadzovať inovačné riešenia a za určitých podmienok by sa malo akceptovať ich zavádzanie. Ak sa navrhuje inovačné riešenie, výrobca alebo jeho splnomocnený zástupca by mal uviesť, ako sa toto riešenie odchyľuje od príslušných ustanovení TSI alebo ako ich dopĺňa. Inovačné riešenie by mala posúdiť Komisia. Ak je výsledok tohto posúdenia kladný, agentúra by mala vypracovať vhodné funkčné špecifikácie a špecifikácie rozhraní inovačného riešenia, ako aj príslušné metódy posudzovania.
(4)

S cieľom sledovať vývoj technológií a podnecovať modernizáciu by sa mali podporovať inovačné riešenia a za určitých podmienok by sa malo umožniť aj ich uplatňovanie v praxi. V prípade návrhu inovačného riešenia by mal výrobca alebo jeho oprávnený zástupca uviesť, ako sa dané riešenie odchyľuje od príslušného oddielu TSI, prípadne ako daný oddiel TSI dopĺňa. Predmetné inovačné riešenie by mala posúdiť Komisia a v prípade jeho kladného výsledku by agentúra mala vymedziť náležité špecifikácie pre funkcie a rozhrania inovačného riešenia a vypracovať tiež príslušné metódy posudzovania.
(7)

Bez toho, aby boli v dôsledku schválenia dotknuté povinnosti stanovené v nariadení (ES) č. 1107/2009, by však vzhľadom na špecifickú situáciu spôsobenú prechodom od smernice 91/414/EHS k nariadeniu (ES) č. 1107/2009 malo platiť nasledujúce. Členským štátom by sa po schválení mala poskytnúť šesťmesačná lehota na preskúmanie autorizácií prípravkov na ochranu rastlín s obsahom Bacillus amyloliquefaciens subsp. plantarum kmeň D747. Členské štáty by podľa potreby mali autorizácie zmeniť, nahradiť alebo zrušiť. Odchylne od uvedenej lehoty by sa mala poskytnúť dlhšia lehota na predloženie a vyhodnotenie úplnej dokumentácie podľa prílohy III, ako sa stanovuje v smernici 91/414/EHS, v súvislosti s každým prípravkom na ochranu rastlín a s každým predpokladaným použitím v súlade s jednotnými zásadami.
(4)

S cieľom držať krok s technologickým pokrokom a podnecovať k modernizácii by sa mali podporovať inovačné riešenia a za určitých podmienok by sa malo umožniť aj ich uplatňovanie v praxi. V prípade návrhu inovačného riešenia by mal výrobca alebo jeho oprávnený zástupca uviesť, ako sa dané riešenie odchyľuje od príslušného oddielu TSI, prípadne ako daný oddiel TSI dopĺňa a dané inovačné riešenie by mala posúdiť Komisia. V prípade kladného hodnotenia by agentúra mala odporučiť vhodné funkčné špecifikácie a špecifikácie rozhrania týkajúce sa inovačného riešenia a mala by navrhnúť príslušné metódy posudzovania.
(1)

V smerniciach 98/70/ES and 2009/28/ES sa stanovuje, že biopalivá a biokvapaliny možno započítať do vytýčených cieľov a hospodárske subjekty môžu dostávať podporu z verejných zdrojov len vtedy, ak spĺňajú kritériá udržateľnosti stanovené v uvedených smerniciach. Súčasťou tejto schémy je to, že biopalivá a biokvapaliny možno započítať do vytýčených cieľov alebo na ne môže plynúť podpora z verejných zdrojov len v prípade, ak nie sú vyrobené zo surovín získaných z pôdy, ktorá bola v januári 2008 alebo po ňom trávnym porastom s vysokou biologickou rozmanitosťou, výnimkou je prípad, ak sa pri poloprirodzených trávnych porastoch s vysokou biologickou rozmanitosťou poskytnú dôkazy, že zber surovín je potrebný na zachovanie štatútu trávneho porastu.
(3)

Drevené podlahoviny, na ktoré sa vzťahuje harmonizovaná norma EN 14342, by sa preto mali považovať za podlahoviny, ktoré patria do tried parametrov týkajúcich sa reakcie na oheň stanovených v rozhodnutí 2000/147/ES za predpokladu splnenia uvedených podmienok bez toho, aby sa vyžadovalo ďalšie skúšanie,
1.

V prílohe II sa tabuľky týkajúce sa Martiniku a Guadeloupe nahrádzajú takto: „Martinik [Množstvá v kilogramoch (alebo litroch*)] Číselný znak KN Do Únie Do tretích krajín 0403 10 — 77 500 1101 00 — 199 500 2309 90 — 102 000 2202 229 000 5 500 2105 146 000 — 2007 1 000 500

Guadeloupe [Množstvá v kilogramoch (alebo litroch*)] Číselný znak KN Do Únie Do tretích krajín 0402 10 45 000 — 1101 00 — 128 000 2309 90 — 522 000 2007-2008-2009 4 000 —“
(4)

So zreteľom na účel časti I prílohy VIII k nariadeniu (EÚ) č. 1308/2013, ktorým je konkrétne odrádzať od obohacovania vína a obmedzovať jeho obohacovanie, a vzhľadom na výnimočný charakter výnimky v písm. A ods. 3 uvedenej časti by sa povolenie zvýšiť najvyššie povolené hodnoty obohacovania vína malo udeliť len v tých vinohradníckych oblastiach alebo ich častiach a pre tie muštové odrody, ktoré boli postihnuté výnimočnými klimatickými podmienkami. Preto v Belgicku by sa povolenie malo udeliť iba oblasti Valónsko, ktorá utrpela takýmito klimatickými podmienkami. V Nemecku by sa povolenie malo udeliť iba v prípade vína z muštových odrôd Blauer Spätburgunder, Schwarzriesling, Blauer Gutedel, Weißer Gutedel a Blauer Trollinger, ktoré boli postihnuté takýmito klimatickými podmienkami v oblasti Baden, na víno zo všetkých červených muštových odrôd postihnutých takýmito klimatickými podmienkami v oblastiach Hessische Bergstraße a Rheingau, zo všetkých červených muštových odrôd a z bielych muštových odrôd Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling a Weißer Burgunder postihnutých takýmito klimatickými podmienkami v časti oblasti Saale-Unstrut, z muštovej odrody Blauer Trollinger postihnutej takýmito klimatickými podmienkami v oblasti Württemberg, z muštových odrôd Phoenix, Müller-Thurgau, Elbling a Regent postihnutých takýmito klimatickými podmienkami v oblasti Mecklenburger Land a zo všetkých muštových odrôd v oblastiach Ahr, Mittelrhein, Nahe, Pfalz a Rheinhessen a v časti oblasti Mosel, ktoré utrpeli takýmito klimatickými podmienkami. Vo Francúzsku by sa povolenie malo udeliť iba obmedzenému počtu obcí v departmánoch Aude a Hérault, ktoré utrpeli takýmito klimatickými podmienkami. V Taliansku by sa povolenie malo udeliť iba oblastiam Veneto, Friuli-Venezia-Giulia, Provincia autonoma di Trento, Provincia autonoma di Bolzano, Lombardia, Piemonte, Emilia-Romagna, Toscana, Abruzzo a Puglia a oblasti chráneného označenia pôvodu „Orvieto“ v regiónoch Umbria a Lazio, ktoré utrpeli takýmito klimatickými podmienkami.
(1)

Ruská vláda zaviedla 7. augusta 2014 zákaz dovozu určitých výrobkov vrátane mliečnych z Únie do Ruska. Uvedený zákaz osobitne zasiahol sektor mlieka a mliečnych výrobkov v Estónsku, Lotyšsku a Litve, ktoré sú od vývozu do Ruska osobitne závislé. V roku 2013 tieto tri členské štáty vyviezli viac ako 15 % svojej produkcie mlieka do Ruska a pri mliečnych výrobkoch sa vývoz do Ruska z týchto členských štátov podieľal na ich celkovom vývoze do tretích krajín viac ako 60 %.
(3)

Rámec spôsobilostí, ktorý sa má použiť v rámci iniciatívy Dobrovoľníci pomoci EÚ, musí zahŕňať vymedzenie prierezových spôsobilostí požadovaných v mnohých sektoroch dobrovoľníctva a zamestnanosti a stanovenie osobitných spôsobilostí, ktoré sú potrebné pre iniciatívu Dobrovoľníci pomoci EÚ a prácu v oblasti humanitárnej pomoci. Mal by takisto zahŕňať neúplný zoznam technických spôsobilostí. To by malo pomôcť zabezpečiť účinný výber a vyškolenie záujemcov o dobrovoľnícku činnosť, ktoré budú vychádzať z potrieb, a to na základe spoločného rámca spôsobilostí.
(10)

V súlade s nariadením Rady (ES) č. 847/96 (4) by sa mali určiť populácie rýb, pri ktorých sa uplatnia rôzne opatrenia stanovené v uvedenom nariadení. Preventívny TAC by sa mal uplatňovať na populácie rýb, v prípade ktorých nie je k dispozícii žiadne vedecky podložené vyhodnotenie rybolovných možností, a najmä na rok, v ktorom sa TAC majú stanoviť; vo všetkých ostatných prípadoch by sa mal uplatňovať analytický TAC. Vzhľadom na odporúčania ICES a STECF týkajúce sa hlbokomorských populácií by sa na populácie, pre ktoré nie je k dispozícii vedecky podložené vyhodnotenie rybolovných možností, mal v tomto nariadení vzťahovať preventívny TAC.
(4)

Vzhľadom na to, že v danom sektore sa investovalo do mliečnych výrobkov s vysokou pridanou hodnotou, ktoré sú prispôsobené chuťovým preferenciám a potrebám ruského trhu, plynulosť ďalšieho vývoja fínskeho sektoru mlieka a mliečnych výrobkov je v dôsledku zákazu dovozu do Ruska ohrozená. Mliečne výrobky vyrobené pre ruský trh musí za znížené ceny absorbovať fínsky maloobchodný trh. Na to, aby predmetné odvetvie vo Fínsku našlo nové odbytiská alebo sa prispôsobilo výrobe nových výrobkov, po ktorých by bol dopyt, je potrebný istý čas. Spoliehať sa na verejnú intervenciu a súkromné skladovanie nie je na riešenie súčasného ohrozenia postačujúce.